หุ้นเอเชียผันผวนเช้านี้ บรรยากาศซื้อขายซบเซา-ขาดปัจจัยชี้นำ หลังตลาดสหรัฐฯปิดทำการ
ตลาดหุ้นเอเชียผันผวนเช้านี้ บรรยากาศซบเซา-ขาดปัจจัยชี้นำ หลังตลาดสหรัฐปิดในวันมาร์ติน ลูเธอร์ คิง จูเนียร์
16 ม.ค. 2561

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบช่วงเช้าวันนี้ ขณะที่บรรยากาศการซื้อขายค่อนข้างซบเซาเนื่องจากขาดปัจจัยชี้นำ หลังจากตลาดหุ้นสหรัฐปิดทำการซื้อขายในวันจันทร์ที่ 15 ม.ค.61 เนื่องในวันมาร์ติน ลูเธอร์ คิง จูเนียร์
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,721.17 จุด เพิ่มขึ้น 6.29 จุด, +0.03% ดัชนี SSE Composite ตลาดหุ้นจีนเปิดวันนี้ที่ 3,403.47 จุด ลดลง 7.02 จุด, -0.21% ดัชนี HSI ตลาดหุ้นฮ่องกงเปิดวันนี้ที่ 31,423.62 จุด เพิ่มขึ้น 84.75 จุด, +0.27% ดัชนี TAIEX ตลาดหุ้นไต้หวันเปิดวันนี้ที่ 10,955.81 จุด ลดลง 0.50 จุด, -0.00% ดัชนี KOSPI ตลาดหุ้นเกาหลีใต้เปิดวันนี้ที่ 2,504.16 จุด เพิ่มขึ้น 0.43 จุด, +0.02% ดัชนี FTSE STI ตลาดหุ้นสิงคโปร์เปิดวันนี้ที่ 3,537.08 จุด เพิ่มขึ้น 0.67 จุด, +0.02% ดัชนี FBMKLCI ตลาดหุ้นมาเลเซียเปิดวันนี้ที่ 1,827.68 จุด เพิ่มขึ้น 1.77 จุด, +0.10%
ทั้งนี้ นักลงทุนจับตาข้อมูลเศรษฐกิจที่จะมีการเปิดเผยในวันนี้ ซึ่งรวมถึงการลงทุนโดยตรงจากต่างประเทศ (FDI) เดือนธ.ค.ของจีน และดัชนีภาคการผลิต (Empire State Manufacturing Index) เดือนม.ค.จากเฟดนิวยอร์ก